"สมคิด"กล่อมนักลงทุนอย่าตกใจหุ้นร่วง30จุด
"สมคิด" สั่ง ตลท.-ธปท. ติดตามความผันผวนตลาดหุ้นตลาดเงินใกล้ชิด
26 ส.ค. 2562

"สมคิด" สั่ง ตลท.-ธปท. ติดตามความผันผวนตลาดหุ้นตลาดเงินใกล้ชิด
นายสมคิด จาตุศรีพิทักษ์ รองนายกรัฐมนตรี เปิดเผยว่า ดัชนีตลาดหุ้นไทยเปิดตลาดช่วงเช้าร่วงกว่า 30 จุด ขอให้นักลงทุนอย่าตกใจและกังวลใจ เป็นภาวะตลาดหุ้นที่เกิดขึ้นทั่วโลก ไม่ได้เกิดขึ้นเฉพาะกับตลาดหุ้นไทยเท่านั้น จากปัญหาสงครามการค้า การออกจาก Brexit ของสหราชอาณาจักร รวมถึงต้องติดตามการประชุม G7 ที่จะเกิดขึ้นด้วย ว่าจะมีทิศทางอย่างไร
“หุ้นตอนนี้ไม่ได้ผันผวนแค่ไทย แต่มันผันผวนทั่วโลก โดยที่ผ่านมามีหลายเหตุการณ์จากสงครามการค้าระหว่างสหรัฐและจีน มีเรื่อง Brexit แต่อย่างไรก็ตามสำหรับไทย เชื่อว่า ตลาดหลักทรัพย์แห่งประเทศไทย (ตลท.) และธนาคารแห่งประเทศไทย (ธปท.) จะติดตามความเคลื่อนไหวของตลาดเงินและตลาดทุนตลอด ขอนักลงทุนอย่าตกใจ หรือกังวล”นายสมคิด กล่าว